Knut Anders Fostervold

Knut Anders Fostervold (født 4. oktober 1971) er en norsk syklist og tidligere fotballspiller i Molde Fotballklubb.

Fostervold har spilt i klubbene Rival, Sandefjord, Stokke, Eik-Tønsberg, Skåla IL, Åndalnes IF og hans favorittklubb Grimsby Town FC (10 kamper, 2000-01 som utlånt). Det var i Molde han tilbrakte det meste av sin karriere som fotballspiller. I perioden 1994 – 2002 spilte han 172 eliteseriekamper i forsvaret til klubben, og skåret 13 mål. Fra 1997 til 2001 var han også kaptein på laget.

Han la opp etter en kneskade i 2002, og valgte da å satse på sykling. I løpet av få år jobbet han seg opp til å bli en av Norges beste syklister, og syklet for Nesset CK. Han deltok i temporittet i VM både i 2006 og 2007, men uten å oppnå store resultater. I september 2007 satte han norsk rekord på 10 og 20 kilometer temposykling.

Fostervold har en mastergrad i logistikk fra Høgskolen i Molde og er utdannet trener fra Olympiatoppen. Han er bosatt i Nesjestranda og har sittet i Moldes kommunestyret for KrF, og er storebror til TV 2-sportens Guro Fostervold.

I 2011 utøket Fostervold sitt sportslige repertoar og satset på triatlon. Fostervold deltok i 2011-utgaven av Norseman.

I 1998 fikk han oppmerksomhet for en filming i en kamp mot Stabæk.

Fostervold i i dag lærer ved Nordvestlandet folkehøgskole.

Medaljer i norske mesterskap

Referanser

Eksterne lenker 
 
 Fostervold på mfkweb
 Fostervold på 100% Fotball

Norske fotballspillere
Norske syklister
Fotballspillere for Sandefjord Fotball
Fotballspillere for Eik-Tønsberg
Fotballspillere for Grimsby Town FC
Fotballspillere for Molde FK
Norgesmestere i fotball
Norske trenere
Norske fotballspillere i England
Lokalpolitikere i Molde
KrF-politikere i Møre og Romsdal
Personer fra Molde kommune
Fødsler i 1971